Návrh na poskytnutie investičnej pomoci pre spoločnosť PCA Slovakia, s.r.o., 
IČO: 36 256 013, na realizáciu investičného zámeru v lokalite Trnava, okres Trnava

Spoločnosť PCA Slovakia, s.r.o., so sídlom Automobilová ulica 1, 917 01 Trnava, podala dňa 
8. marca 2017 na Ministerstvo hospodárstva Slovenskej republiky (ďalej ako „ministerstvo“), podľa § 12 zákona č. 561/2007 Z. z. o investičnej pomoci a o zmene a doplnení niektorých zákonov (ďalej len „zákon o investičnej pomoci“) žiadosť o poskytnutie investičnej pomoci na realizáciu investičného zámeru s názvom „Projekt rozšírenia výroby na spustenie výroby nového vozidla segmentu B“, predbežne označený ako „P21“, s umiestnením v existujúcom závode v Trnave, okres Trnava (ďalej ako „investičný zámer“).


A. Stručná charakteristika žiadateľa/prijímateľa investičnej pomoci

	Žiadateľom a prijímateľom investičnej pomoci je:
Obchodné meno:	PCA Slovakia, s.r.o.
Sídlo:	Automobilová ulica 1, 917 01 Trnava
IČO:	36 256 013
Zápis:	Okresný súd Trnava, oddiel Sro, vložka č. 14325/T 
Deň zápisu: 	23. 09. 2003

(ďalej tiež „žiadateľ“ alebo „prijímateľ“).

Základné imanie žiadateľa vo výške 119 504 747,- eur je splatené v plnej výške jediným spoločníkom PEUGEOT CITROEN AUTOMOBILES SA, RTE DE GISY VELIZY VILLACOUBLAY 781 40, Francúzska republika.

Hlavnou činnosťou žiadateľa je výroba motorových vozidiel. V roku 2003 začala výstavba nového závodu PSA Peugeot Citroën na Slovensku pri Trnave a s výrobou prvého modelu sa začalo v roku 2006. Celková investícia PSA Peugeot Citroën na Slovensku už presiahla 1 miliardu eur. V roku 2015 žiadateľ vyrobil viac ako 303 000 vozidiel, čím dosiahol nový výrobný rekord, ktorý predstavuje medziročný rast takmer o 19 %. 

Žiadateľ ku dňu 31. decembra 2016 zamestnával 2865 kmeňových zamestnancov. Spolu s agentúrnymi zamestnancami zamestnáva približne 3 717 ľudí, pričom s nepriamymi pracovnými pozíciami prostredníctvom svojich dodávateľov dáva prácu celkom takmer 10 000 ľuďom. 

V závode v Trnave boli doposiaľ vyrábané 4 modely: Peugeot 207 (od júna 2006, investícia 
700 mil. eur), Citroën C3 Picasso (v 1. Q. 2009, PSA vyrába výhradne na Slovensku, investícia 100 mil. eur), Peugeot 208 (od novembra 2012, nahradil Peugeot 207, investícia 120 mil. eur). Koncom roka 2016 začala exkluzívne len na Slovensku produkcia nového modelu Citroën C3, v poradí štvrtého modelu vyrábaného v Trnave (investícia 80 mil. eur). 

tab. č. 1 História výroby jednotlivých modelov v závode v Trnave
	Rok
	Modely automobilov 

	2006
	Peugeot 207

	2007
	Peugeot 207

	2008
	Peugeot 207, Citroën C3 Picasso

	2009
	Peugeot 207, Citroën C3 Picasso

	2010
	Peugeot 207, Citroën C3 Picasso

	2011
	Peugeot 207, Citroën C3 Picasso, Peugeot 208

	2012
	Peugeot 207, Citroën C3 Picasso, Peugeot 208

	2013
	Citroën C3 Picasso, Peugeot 208

	2014
	Citroën C3 Picasso, Peugeot 208

	2015
	Citroën C3 Picasso, Peugeot 208

	2016
	Citroën C3 Picasso, Peugeot 208, Citroën C3




Žiadateľ je súčasťou skupiny PSA Peugeot Citroën, pod ktorú patria dve globálne značky Peugeot a Citroën. PSA Peugeot Citroën predal v roku 2015 po celom svete takmer 3 milióny vozidiel. PSA Peugeot Citroën je s tržbami 55,4 mld. eur druhým najväčším výrobcom automobilov 
v Európe. Okrem výroby automobilov má skupina aktivity aj vo finančníctve (Banque PSA Finance), v preprave a logistike (Gefco) a vo výrobe vnútorného vybavenia automobilov (Faurecia).

Skupina PSA Peugeot Citroën vznikla v roku 1976, kedy spoločnosť Peugeot Société Anonyme kúpila automobilku Citroën a zlúčila ich do jednej spoločnosti. PSA Peugeot Citroën pôsobí v 160 krajinách a zamestnáva globálne viac ako 200 tisíc ľudí.  V roku 2015 spoločnosť investovala do výskumu a vývoja takmer 2 miliardy eur. 

Výrobné závody skupiny PSA sa nachádzajú v lokalitách: Madrid (Španielsko), Vigo (Španielsko), Mangualde (Portugalsko), Mulhouse (Francúzsko), Poissy (Francúzsko), Rennes (Francúzsko), Sevelnord (Francúzsko), Sochaux (Francúzsko), Trnava (Slovensko), Buenos Aires (Argentína), Porto Real (Brazília).

Žiadateľ je veľký podnik v zmysle Prílohy č. I nariadenia Komisie (EÚ) č. 651/2014 zo 
17. júna 2014 o vyhlásení určitých kategórií pomoci za zlučiteľné s vnútorným trhom podľa článkov 107 a 108 zmluvy (ďalej ako „nariadenie (EÚ) č. 651/2014“).

Žiadateľ predložil vyhlásenie, že nie je podnikom v ťažkostiach. Ministerstvo túto skutočnosť overilo na základe ekonomických ukazovateľov z registra účtovných závierok, registra hospodárskych subjektov a Obchodného vestníka a konštatuje, že prijímateľ na základe týchto ukazovateľov nespĺňa definičné znaky podniku v ťažkostiach podľa čl. 2 ods. 18 nariadenia 
(EÚ) č. 651/2014.

Žiadateľ v súlade s § 9 ods. 2 písm. g) zákona o investičnej pomoci predložil záväzné vyhlásenie, že neukončil rovnakú alebo podobnú činnosť v štáte, ktorý je zmluvnou stranou Dohody 
o Európskom hospodárskom priestore v období dvoch rokov predchádzajúcich podaniu investičného zámeru a v čase podania investičného zámeru neplánuje ukončiť takú činnosť do dvoch rokov po skončení investičného zámeru v dotknutej oblasti.

V súlade s § 12 ods. 3 písm. d) zákona o investičnej pomoci žiadateľ predložil záväzné vyhlásenie, že voči nemu nie je nárokované vrátenie pomoci na základe predchádzajúceho rozhodnutia Európskej komisie, v ktorom bola poskytnutá pomoc označená za neoprávnenú a nezlučiteľnú s vnútorným trhom alebo v inom obdobnom konaní.

Na základe uznesenia vlády č. 18/2003 z 8. januára 2003 a č. 884/2003 z 22. septembra 2003, Ministerstvo hospodárstva SR vydalo 2. decembra 2003 rozhodnutie č. 6/2003 o poskytnutí štátnej pomoci pre príjemcu Peugeot Citroen Automobiles Slovakia s.r.o. (dňa 26. mája 2006 došlo k zmene obchodného názvu na PCA Slovakia, s.r.o.) v celkovej nominálnej výške 166 018 388,- eur na realizáciu výstavby nového závodu v Trnave s oprávnenými nákladmi 
1 075 230 600,- eur. V roku 2006 bola spustená výroba motorového vozidla Peugeot 207. 
Tento investičný zámer bol ukončený v roku 2009. Žiadateľovi nebola v predchádzajúcom období poskytnutá žiadna minimálna pomoc. 

B. Stručná charakteristika investičného zámeru

Plánované ukazovatele investičného zámeru:
· Lokalita: k. ú. Trnava, okres Trnava, Trnavský kraj, región NUTS 2 Západné Slovensko
· SK NACE:	29.10.0 - Výroba motorových vozidiel
· Charakter:	rozšírenie existujúceho podniku
· Oblasť:	priemyselná výroba
· Celková výška oprávnených investičných nákladov:	99 009 301,- eur
· Priama zamestnanosť:	420 nových pracovných miest
· Plánovaná výrobná kapacita nového výrobku 
po ukončení investičného zámeru: 	180 000 ks / rok
	Celková kapacita:	360 000 ks / rok
· Nárast produkcie v objemovom vyjadrení:	34 %
· Umiestnenie produkcie: 	100 % produkcie – export

Predmetom predloženého investičného zámeru je rozšírenie existujúceho výrobného automobilového závodu v Trnave, a to zvýšením výrobnej kapacity v dôsledku zavedenia výroby nového inovatívneho modelu motorového vozidla, patriaceho do segmentu B, a súčasne vytvorenie 420 nových pracovných miest.

Podľa § 3 písm. n) zákona o investičnej pomoci, definičnými znakmi pre kvalifikáciu projektu na rozšírenie výroby v existujúcom podniku sú: i) nárast výroby v hodnotovom alebo objemovom vyjadrení minimálne o 15 % v porovnaní s priemerom za posledné tri finančné roky, ktoré bezprostredne predchádzajú finančnému roku, v ktorom bol investičný zámer doručený ministerstvu a zároveň ii) vytvorenie nových pracovných miest.

Oprávnené náklady
Plánované oprávnené náklady, ktoré budú vynaložené v rámci realizácie investičného zámeru, sú v celkovej nominálnej výške 99 009 301,- eur.

Celková výška investície projektu spustenia výroby nového vozidla a s tým súvisiacich procesov je viac ako 165 000 000,- eur, z toho 99 009 301,- eur predstavuje plánované oprávnené náklady podľa kritérií zákona o investičnej pomoci. Zvyšná časť nákladov spočíva v opätovnom použití dostupných výrobných prostriedkov alebo nástrojov, tzn. že tieto nástroje už boli čiastočne používané, a tak nemôžu byť započítané do oprávnených nákladov.

Žiadateľ plánuje obstarať dlhodobý hmotný majetok vo forme nových strojov, prístrojov a zariadení, ktoré tvoria približne 80 % celkových oprávnených nákladov, a tiež rozšíriť priestory závodu o 9 700 m². Nové stavebné infraštruktúry sa sústredia o. i. najmä na zmeny budovy montáže 
a zariaďovanie logistických zón okolo tejto budovy. Investičný zámer sa bude realizovať na pozemkoch vo vlastníctve žiadateľa.
tab. č. 2 Plánovaná výška oprávnených investičných nákladov v eurách
	Oprávnené náklady/rok
	2016
	2017
	2018
	2019
	2020/2021
	Spolu

	Budovy
	2 290 885
	7 199 924
	6 966 160
	2 057 121
	187 011
	18 701 101

	Stroje, prístroje a zariadenia
	2 730 700
	25 963 345
	38 498 838
	11 989 711
	1 125 606
	80 308 200

	Spolu
	5 021 585
	33 163 269
	45 464 998
	14 046 832
	1 312 617
	99 009 301






tab. č. 3 Zdroje financovania investičného zámeru v eurách
	Zdroj financovania/rok
	2016
	2017
	2018
	2019
	2020/2021
	Spolu

	Vlastné finančné prostriedky*
	5 021 585
	32 082 919
	43 506 872
	11 872 226
	
	92 483 602

	Investičná pomoc**
	0
	1 080 350
	1 958 126
	2 174 606
	1 312 617
	6 525 699

	Spolu
	5 021 585
	33 163 269
	45 464 998
	14 046 832
	1 312 617
	99 009 301


	*Vlastné zdroje (disponibilný príjem) sa navýšia o sumu daňového zvýhodnenia.
	** Na účely danej tabuľky sa zohľadňuje fiškálny rok. Hodnota uvedená pre roky 2020 – 2021 je kumulatívna. Čerpanie daňovej úľavy v jednotlivých rokoch je uvedené v tabuľke č. 11.

Zamestnanosť
V súvislosti s realizáciou investičného zámeru sa vytvorí 420 nových pracovných miest priamo v existujúcom závode žiadateľa. Zároveň dôjde k vytvoreniu niekoľko desiatok miest na dočasný pracovný pomer, ako aj k pozitívnemu vplyvu z hľadiska sekundárnej zamestnanosti, predovšetkým u dodávateľov tovarov a služieb.
    tab. č. 4 Plánovaný počet vytvorených nových pracovných miest
	Nové pracovné miesta/rok
	2018
	Spolu

	Vytvorené nové pracovné miesta
	420
	420

	Vytvorené nové pracovné miesta - kumulatív
	420
	



tab. č. 5 Prevody pracovných miest z existujúcej výroby
	Prevody pracovných miest z existujúcej výroby/rok
	2018
	Spolu

	Prevody pracovných miest z existujúcej výroby
	1365
	1365



	tab. č. 6 Vzdelanostná štruktúra zamestnancov
	Vzdelanostná štruktúra zamestnancov

	Vysokoškolské vzdelanie
	13
	3 %

	Úplné stredoškolské vzdelanie
	344
	82 %

	Základné vzdelanie
	63
	15 %

	Spolu
	420
	100,00%



Priemerná výška mzdy zamestnanca pred zdanením vrátane povinných odvodov (cena práce) 
je 1280,- eur.
Priemerná hrubá výška mzdy zamestnanca je 945,- eur.

Časový harmonogram projektu
· Začiatok realizácie investičného zámeru: 05/2016.
· Plánovaný začiatok novej výroby: 11/2018
· Ukončenie realizácie investičného zámeru: 05/2021.
· Rok dosiahnutia plánovanej plnej výrobnej kapacity: 2020.

Výrobná kapacita
Plánový objem výroby nového vozidla je 180 000 ks od roku 2020.

Priemerná produkcia za posledné tri finančné roky, ktoré bezprostredne predchádzajú finančnému roku, v ktorom bol investičný zámer doručený ministerstvu, je 268 874 vozidiel.
tab. č. 7 Produkcia vozidiel pred podaním investičného zámeru
	Objem výroby/rok
	2013
	2014
	2015

	Objem výroby
	248 411
	255 176
	303 035



Celková plánovaná produkcia závodu po ukončení investičného zámeru je 360 000 vozidiel ročne.

So zohľadnením stavu produkcie pred podaním investičného zámeru a po jeho ukončení bude nárast výroby vozidiel vyrábaných v existujúcom závode žiadateľa v objemovom vyjadrení na úrovni 34 %.

V priebehu rokov 2016 – 2021 sa v závode v Trnave uskutočnia tri významné zmeny s vplyvom na objem výroby, ktorých realizácia bola plánovaná a schválená pred podaním investičného zámeru. V roku 2016 bola spustená výroba nového modelu Citroën C3. Do roku 2018 sa ukončí výroba modelu Citroën C3 Picasso a do roku 2019 výroba modelu Peugeot 208, ktoré sa 
v súčasnosti v Trnave vyrábajú. Simultánna výroba troch modelov medzi rokom 2016 a polovicou roku 2018 umožní vytvorenie štvrtej zmeny a dosiahnutie produkcie 360 000 vozidiel. Ukončenie výroby dvoch modelov bude mať za následok pokles výroby na 180 000 vozidiel v podobe jediného modelu Citroën C3, vyrábaného s určitosťou v závode žiadateľa aj po roku 2019. Osobitne bude nové vozidlo predstavovať 50 % výroby v tomto závode od roku 2019.

Príslušný výrobok
Príslušným výrobkom, ktorý sa týka investičného zámeru, je výroba nového modelu motorového vozidla Peugeot nazvaného „P21“, ktoré patrí do rovnakého trhového segmentu B ako aktuálne vyrábané vozidlá. Model P21 nahradí výrobu v súčasnosti vyrábaného modelu Peugeot 208 v Trnave. Výrobný závod v Trnave je výhradne profilovaný na výrobu vozidiel segmentu B. Výroba modelu Citroën C3 Picasso bola nahradená modelom vozidla Citroën C3, výroba modelu Peugeot 207 modelom Peugeot 208, namiesto ktorého sa plánuje výroba modelu P21. V rámci príslušného trhového segmentu existujú diferencie a špecifiká pre to ktoré vozidlo, zároveň je možná substitúcia z pohľadu dopytu pre spotrebiteľa alebo výrobcov. Nové vozidlo bude založené na novom dizajne, pokročilých technológiách, novej platforme a výkonnejšom motore.

Konkurencia, dodávatelia, odberatelia pre novú produkciu

tab. č. 8 Hlavná konkurencia žiadateľa
	Konkurent
	Štát 
	Trhový podiel v EÚ/ v SR

	Audi - A1
	Belgicko
	2,3% / 1,2%

	Citroen - C3
	Francúzsko
	3,2% / 1,4%

	Citroen - C4 Cactus
	Španielsko
	0,7% / 0,4%

	Dacia - Sandero
	Rumunsko
	3,5% / 3,6%

	Fiat - 500L
	Srbsko
	2,3% / 0,6%

	Fiat - Punto
	Srbsko a Taliansko
	2,1% / 0,8%

	Ford - Fiesta
	Španielsko a Nemecko
	7,6% / 2,2%

	Hyundai - i20
	Turecko
	2,0% / 4,9%

	Kia - Rio
	Slovenská republika
	1,4% / 5,3%

	Mini - Mini
	Spojené kráľovstvo
	2,1% / 0,2%

	Nissan - Juke
	Spojené kráľovstvo
	2,4% / 0,7%

	Nissan - Micra
	India
	1,5% / 0,4%

	Nissan - Note
	Spojené kráľovstvo
	1,6% / 0,6%

	Opel - Corsa
	Španielsko a Nemecko
	6,2% / 4,0%

	Opel - Meriva
	Španielsko
	1,4% / 1,9%

	Opel - Mokka
	Španielsko
	3,1% / 1,6%

	Peugeot - 2008
	Francúzsko
	3,3% / 2,7%

	Renault - Captur
	Španielsko
	4,1% / 2,0%

	Renault - Clio
	Turecko a Francúzsko
	7,4% / 4,3%

	SEAT - Ibiza
	Španielsko
	2,8% / 1,9%

	Škoda - Fabia
	Česká republika
	2,9% / 19,1%

	Suzuki - Swift
	Maďarsko
	1,2% / 2,2%

	Toyota - Yaris
	Francúzsko
	4,1% / 2,8%

	Volkswagen - Polo
	Španielsko
	6,9% / 5,2%



tab. č. 9 Predpokladaní dodávatelia
	Dodávateľ (výrobný závod)
	Štát 

	ArcelorMittal Gonvarri SSC Slovakia, s.r.o. (Senica)
	  Slovenská republika

	Benteler Automotive SK s. r. o. (Malacky)
	Slovenská republika

	Bourbon Automotive Plastics Dolný Kubín, s.r.o.
	Slovenská republika

	Eurostyle Systems Slovakia s.r.o. (Liptovský Mikuláš)
	Slovenská republika

	Faurecia Automotive Slovakia s.r.o. (Zavar)
	Slovenská republika

	Hella Slovakia Front-Lighting s.r.o. (Kočovce)
	Slovenská republika

	Kongsberg Automotive, s.r.o. (Vráble)
	Slovenská republika

	Lear Corporation Seating Slovakia s.r.o. (Senec)
	Slovenská republika

	MAGNA SLOVTECA, s.r.o. (Nové Mesto n. Váhom)
	Slovenská republika

	+ 10 ďalších dodávateľov zo Slovenskej republiky
	Slovenská republika

	+ 70 dodávateľ mimo Slovenskej republiky
	



tab. č. 10 Očakávaní odberatelia
	Odberateľ
	Štát 

	Peugeot Citroën Automobiles SA
	Francúzsko




C. Požadovaná investičná pomoc

Žiadateľ požiadal ministerstvo o investičnú pomoc podľa § 2 ods. 1 písm. b) zákona o investičnej pomoci v celkovej nominálnej výške 18 626 162,- eur vo forme úľavy na dani z príjmu.

tab. č. 11 Predpokladané čerpanie investičnej pomoci v eurách
	Rok
	Úľava na dani z príjmu*

	2018
	1 080 350

	2019
	1 958 126

	2020
	2 174 606

	2021
	2 302 629

	2022
	2 094 273

	2023
	 2 178 042

	2024
	2 286 946

	2025
	 2 378 424

	2026
	2 172 766

	Spolu
	18 626 162

	Podiel na  pomoci v %
	100,00


*Prvým rokom plánovaného čerpania daňovej úľavy je rok 2018, t.j. rok uplatnenia daňovej úľavy podaním daňového priznania za fiškálny rok 2017, v súlade s § 30a ods. 4 zákona č. 595/2003 
Z. z. o dani z príjmov.

Požadovaná investičná pomoc na jedno novo vytvorené pracovné miesto v zmysle § 3 písm. p) zákona o investičnej pomoci je 44 348,- eur (18 626 162,- eur/420 nových pracovných miest).


D. Hodnotenie opatrenia pomoci

Pri posudzovaní investičného zámeru ministerstvo vychádzalo z nasledujúcich podkladov:
· investičného zámeru podaného žiadateľom podľa § 9 zákona o investičnej pomoci dňa 
31. marca 2016, v znení jeho doplnenia zo dňa 31. októbra 2016 o doplňujúce informácie relevantné pre jeho posúdenie, týkajúce sa najmä výrobku, zmien realizovaných v jednotlivých prevádzkach výrobného závodu, objemu výroby,
· odborného posudku k investičnému zámeru, ktorý vypracovala Slovenská inovačná a energetická agentúra dňa 30. júna 2016, pričom doplnenie k investičnému zámeru nemalo vplyv na vyhodnotenie v odbornom posudku. 

		Vzhľadom na to, že:
1. v prípade poskytnutia investičnej pomoci ide o výhodu poskytovanú prijímateľovi z verejných zdrojov,
1. táto výhoda zvýhodňuje podnikanie, pretože investičná pomoc umožní prijímateľovi znížiť náklady na realizáciu investičného zámeru, ktoré by prijímateľ musel vynaložiť, čím je mu poskytnutá výhoda na úkor iných konkurujúcich spoločností,
1. hrozí narušenie hospodárskej súťaže, pretože z predložených podkladov vyplýva, že investičná pomoc umožní prijímateľovi rozšíriť výrobu motorových vozidiel, čím sa zvýši jeho výrobná kapacita a nárast trhového podielu v niektorých európskych krajinách,
1. poskytnutím výhody môže byť dotknutý obchod medzi Slovenskou republikou a členskými štátmi Európskej únie, a to tým, že produkcia prijímateľa bude prevažne vyvážaná do štátov Európskej únie,
ide o štátnu pomoc spĺňajúcu definičné znaky pomoci podľa článku 107 ods. 1 Zmluvy o fungovaní Európskej únie.

V článku 107 ods. 1 Zmluvy o fungovaní Európskej únie sa stanovuje všeobecná zásada zákazu štátnej pomoci v rámci Európskej únie. Výnimky, na základe ktorých možno štátnu pomoc považovať za zlučiteľnú s vnútorným trhom, sa ustanovujú v článku 107 ods. 2 a 3 Zmluvy 
o fungovaní Európskej únie. 

Súlad štátnej pomoci s vnútorným trhom je prípustný iba vtedy, ak je garantovaná rovnováha medzi výsledným narušením hospodárskej súťaže a výhodami vyplývajúcimi z pomoci.

V súlade s článkom 107 ods. 3 písm. a) Zmluvy o fungovaní Európskej únie možno pomoc považovať za zlučiteľnú s vnútorným trhom, ak podporuje hospodársky rozvoj oblastí, v ktorých je životná úroveň mimoriadne nízka, alebo v ktorých existuje mimoriadne vysoká nezamestnanosť.

V súlade s článkom 107 ods. 3 písm. c) Zmluvy o fungovaní Európskej únie možno pomoc považovať za zlučiteľnú s vnútorným trhom, ak podporuje rozvoj určitých hospodárskych aktivít alebo oblastí, za predpokladu, že táto pomoc nepriaznivo neovplyvní podmienky obchodu tak, že by to bolo v rozpore so spoločným záujmom.  


E. Právna analýza

Právny základ
Požadovaná investičná pomoc spĺňa definičné znaky investičnej pomoci, predmetom ktorej je počiatočná investícia zameraná na rozšírenie existujúceho podniku priemyselnej výroby v súlade 
s § 3 písm. a) bod. 1. a písm. n) zákona o investičnej pomoci.

Pri posudzovaní zlučiteľnosti navrhovanej investičnej pomoci s vnútorným trhom treba postupovať v súlade:
· so zákonom o investičnej pomoci, v znení účinnom od 1. januára 2016, ktorý je schémou pomoci,
· s nariadením vlády Slovenskej republiky č. 219/2015 Z. z., ktorým sa ustanovuje maximálna intenzita investičnej pomoci a výška investičnej pomoci v jednotlivých regiónoch Slovenskej republiky (ďalej ako „nariadenie vlády“),
· s nariadením (EÚ) č. 651/2014.

Regionálna investičná pomoc je určená na pomoc rozvoja najviac znevýhodnených regiónov prostredníctvom podpory investícií a vytvárania pracovných miest na udržateľnom základe, 
t. j. na podporu hospodárskeho a sociálneho rozvoja regiónov.
V prípade investičného zámeru žiadateľa ide o regionálnu investičnú pomoc, ktorej cieľom je rozšírenie výrobného závodu v lokalite Trnava, zameraného na výrobu motorových vozidiel v segmente B - malých automobilov.
Hlavný predmet podnikania žiadateľa spadá podľa klasifikácie SK NACE Rev. 2 do Sekcie C Priemyselná výroba, konkrétne triedy 29.10.0 - Výroba motorových vozidiel.
Investičný zámer má byť realizovaný v lokalite Trnava, okres Trnava, Trnavský kraj (NUTS 3), 
t. j. v regióne NUTS 2 Západné Slovensko, ktorý spadá pod vymedzenie regiónov podľa čl. 107 ods. 3 písm. a) Zmluvy o fungovaní EÚ.

Všeobecné podmienky na poskytnutie investičnej pomoci
Podľa zatriedenia produkcie ide o investičný zámer spĺňajúci definičné znaky priemyselnej výroby podľa § 4 zákona o investičnej pomoci.
Podľa údajov Ústredia práce, sociálnych vecí a rodiny v okrese Trnava dosiahla priemerná miera evidovanej nezamestnanosti za rok 2015 výšku 6,31 %, t. j. 54,83 % priemeru Slovenskej republiky, a tým patrí medzi okresy s mierou nezamestnanosti nižšou ako 100 % priemernej miery nezamestnanosti v Slovenskej republike v súlade s § 2 ods. 4 písm. d) nariadenia vlády.
Realizáciou investičného zámeru sa predpokladá nárast výrobnej kapacity existujúceho podniku priemyselnej výroby v objemovom vyjadrení o 34 %, čo je v súlade s § 3 písm. n) zákona o investičnej pomoci.
Z podkladov, ktoré sú súčasťou investičného zámeru, vyplýva, že základom pre výpočet výšky investičnej pomoci je výška oprávnených nákladov definovaných v súlade s § 8 ods. 1 písm. a) zákona o investičnej pomoci, ktoré tvorí dlhodobý hmotný majetok vo forme budov, strojov, prístrojov a zariadení.
Plánovaná výška finančných prostriedkov, ktoré budú vynaložené na obstaranie dlhodobého hmotného majetku v celkovej nominálnej hodnote 99 009 301,- eur, je v súlade s § 4 ods. 1 písm. a) zákona o investičnej pomoci.
Plánovaná výška finančných prostriedkov, ktoré budú vynaložené na obstaranie nových výrobných a technologických zariadení, ktoré sú určené na výrobné účely, je v súlade s § 4 ods. 1 písm. b) zákona o investičnej pomoci.
Realizáciou investičného zámeru sa predpokladá vytvorenie 420 nových pracovných miest 
do konca roku 2018, čo je v súlade s § 4 ods. 1 písm. d) zákona o investičnej pomoci.
Podľa § 15 ods. 3 zákona o investičnej pomoci je prijímateľ povinný zachovať počet vytvorených nových pracovných miest a obsadenie týchto miest zamestnancami najmenej päť rokov odo dňa prvého obsadenia pracovného miesta.
Žiadateľ si je vedomý, že pri realizácii svojho investičného zámeru musí dodržať ustanovenia zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov.
Prijímateľ preukázal prítomnosť stimulačného účinku podľa čl. 6 ods. 2 nariadenia (EÚ) 
č. 651/2014, tzn. že potvrdil, že práce na investičnom zámere nezačal pred dňom podania investičného zámeru na ministerstvo v zmysle § 3 písm. k) zákona o investičnej pomoci.

Investičná pomoc                                                                                                    
Podľa prílohy č. 1 k nariadeniu vlády, maximálna intenzita investičnej pomoci v oblasti priemyselnej výroby v regióne Západné Slovensko nesmie prekročiť 25 % oprávnených nákladov.
Podľa prílohy č. 3 k nariadeniu vlády, maximálna výška úľavy na dani z príjmov v regióne Západné Slovensko nesmie presiahnuť hodnotu 25 % z celkovej výšky oprávnených nákladov. Požadovaná výška úľavy na dani z príjmu je v súlade s nariadením vlády.
Podľa § 2 ods. 6 nariadenia vlády, maximálna intenzita investičnej pomoci pre investičný zámer 
s oprávnenými nákladmi do 50 miliónov eur nesmie počas čerpania investičnej pomoci 
v jednotlivých regiónoch presiahnuť hodnoty vyjadrené ako percentuálny podiel z celkovej výšky oprávnených nákladov investičného zámeru podľa prílohy č. 1 nariadenia vlády. Vzhľadom na výšku plánovaných oprávnených nákladov investičného zámeru, maximálna intenzita investičnej pomoci musí byť znížená podľa § 3 nariadenia vlády.
[bookmark: _GoBack]V súlade s mechanizmom znižovania podľa § 3 nariadenia vlády, maximálna výška investičnej pomoci je 18 435 911,53 eur v diskontovanej hodnote, čo predstavuje maximálnu prípustnú intenzitu pomoci na úrovni 18,91 % GGE.
V súlade s § 15 ods. 6 zákona o investičnej pomoci, prijímateľ v investičnom zámere deklaruje, že najmenej 81,09 % nominálnej hodnoty oprávnených nákladov poskytne prostredníctvom svojich vlastných zdrojov alebo prostredníctvom externého financovania, ktoré nezahŕňa štátnu pomoc ani minimálnu pomoc. 
S rastom výšky oprávnených nákladov investičného zámeru sa v dôsledku percentuálneho určenia maximálnej intenzity investičnej pomoci zvyšuje hodnota investičnej pomoci, teda i konkurenčná výhoda prijímateľa, a tým aj deformačné účinky investičnej pomoci na hospodársku súťaž.
Pri posudzovaní regionálneho prínosu investičného zámeru sa analyzoval súbor faktorov s dôrazom na špecifické faktory regiónu, lokálne a globálne trendy v automobilovom sektore. 
Automobilový priemysel je sektor s vysokou pridanou hodnotou, ktorý predstavuje významný potenciál pre rozvoj Slovenskej republiky.                                                                                                              
V rámci projektu bude žiadateľ vyrábať novo vyvíjané vozidlo patriace do triedy B. Produkty patria do silno rastúceho segmentu s vysokou pridanou hodnotou. 
Vzhľadom na to, že investičný zámer vedie k čistému nárastu v počte zamestnancov, je možné konštatovať, že investičný zámer bude mať priaznivý vplyv na zamestnanosť v regióne. 
Okrem prínosu pre zamestnanosť v regióne možno predpokladať vysoko pozitívny vplyv realizácie investičného zámeru na obchodnú bilanciu Slovenskej republiky, nakoľko 100 % produkcie prijímateľa bude určenej na export.
Výroba prinesie zavedenie nových technológii a s tým spojený transfer technológii a know-how. Dôraz bude kladený na priaznivý vplyv na životné prostredie a hospodárnosť, s využitím špičkových technológií a procesov. Výrobok bude zodpovedať súčasnému najmodernejšiemu technologickému štandardu s nasadením informačných a komunikačných technológii.
Vzhľadom na vytvorenú kapacitu v rámci investičného zámeru bolo potrebné posúdiť podiel prijímateľa na predaji príslušného výrobku na trhu na úrovni skupiny pred a po realizácií investičného zámeru a vplyv investičného zámeru na celkovú realizovateľnú kapacitu na trhu 
s využitím údajov o zdanlivej spotrebe. 
Podiel na trhu

Trhové podiely skupiny PSA Peugeot Citroën na trhu segmentu B v geografickej zóne EHP vypočítané na základe výrobných kapacít, ktoré predpokladá PSA Peugeot Citroën, a odhadov celkových predajov segmentu B v tejto geografickej zóne stanovené podľa POLK, sú uvedené v tabuľke č. 12.
	tab. č. 12 Trhový podiel príslušného výrobku na výrobnej kapacite v EHP
	
	2016
	2017
	2018
	2019
	2020
	2021

	Objem POLK segmentu B v EHP
	4 449 460
	4 646 898
	4 792 887
	4 927 320
	4 991 582
	4 987 321

	P21 v %
	
	
	0,03
	3,48
	3,73 
	5,58



Údaje POLK vychádzajú zo správy: IHS Automotive, forcecast realease of octobre 2015.
	tab. č. 13 Trhový podiel príslušného výrobku
	Trhový podiel príslušného výrobku

	
	EHP/pred realizáciou
	EHP/po realizácii
	SR/pred realizáciou
	SR/po realizácii

	Peugeot 207 & Peugeot 208
	6,13% v 2014
	
	3,23% v 2014
	

	P21
	
	5,58% v 2021
	
	5,58% v 2021




V dôsledku uvedených skutočností možno konštatovať, že je zabezpečená vyváženosť medzi narušením hospodárskej súťaže a výhodami vyplývajúcimi pre Slovenskú republiku z uvedenej investície. Prínosy investičného zámeru žiadateľa sú konkretizované vyššie.
Z predložených podkladov vyplýva, že žiadateľ má vo vzťahu k predloženému investičnému zámeru predpoklad splniť všeobecné podmienky na poskytnutie investičnej pomoci definované v § 4 ods. 1 a súvisiacich ustanovení zákona o  investičnej pomoci a osobitné podmienky podľa § 30a a súvisiacich ustanovení zákona č. 595/2003 Z. z. o dani z príjmov v znení neskorších predpisov.


F. Výška a intenzita investičnej pomoci

Podľa § 3 písm. i) zákona o investičnej pomoci, intenzita investičnej pomoci sa počíta ako percentuálne vyjadrenie podielu celkovej súčasnej výšky investičnej pomoci k celkovým súčasným oprávneným nákladom súvisiacimi s realizáciou investičného zámeru. 
Intenzita investičnej pomoci musí byť vypočítaná vzhľadom na ekvivalent hrubej hotovostnej finančnej pomoci. Intenzita investičnej pomoci v ekvivalente hrubej hotovostnej finančnej pomoci (GGE) je diskontovaná hodnota pomoci vyjadrená ako percento diskontovanej hodnoty oprávnených nákladov, počítaná v čase poskytnutia pomoci na základe diskontnej sadzby platnej k tomuto dátumu.
Oprávnené náklady rozvrhnuté do viacerých rokov sa musia na účely stanovenia výšky investičnej pomoci diskontovať na hodnotu v čase jej poskytnutia.
Investičná pomoc splatná v niekoľkých splátkach sa diskontuje na svoju hodnotu v čase poskytnutia na základe diskontnej sadzby platnej v čase poskytnutia. 
Aplikujúc aktuálne platné ustanovenie čl. 7 bod 4 nariadenia Komisie č. 651/2014, diskontácia tranží pomoci vo forme úľavy na dani z príjmu podľa § 2 ods. 1 písm. b) zákona o investičnej pomoci sa uskutoční na základe diskontných sadzieb uplatniteľných vždy v tom čase, keď daňové zvýhodnenie nadobudne účinnosť. 
Podľa oznámenia Európskej komisie s účinnosťou od 1. mája 2017 je pre Slovenskú republiku stanovená základná sadzba pre výpočet referenčnej a diskontnej sadzby vo výške – 0,10 %. 
Aplikujúc oznámenie Európskej komisie o  revízii spôsobu stanovenia základných sadzieb,
v prípade diskontnej sadzby, ktorá sa používa na výpočet súčasných hodnôt, sa k základnej sadzbe pre výpočet referenčnej a diskontnej sadzby pripočítava marža 100 bázických bodov. 
Ku dňu predloženia materiálu na rokovanie vlády je diskontovaná hodnota:
a) oprávnených nákladov vhodných na poskytnutie investičnej pomoci celkom 97 487 292,20 eur, z toho vo forme:
· budov: 18 452 020,58 eur
· strojov, prístrojov a zariadení: 79 035 271,62 eur
b) požadovanej investičnej pomoci vo forme úľavy na dani z príjmu celkom 17 606 933,98 eur.

Pri uplatnení uvedených hodnôt, celková intenzita požadovanej investičnej pomoci v ekvivalente hrubej hotovostnej finančnej pomoci (GGE) pre daný investičný zámer je 18,06 %, čo je pod maximálnou možnou intenzitou investičnej pomoci podľa § 3 nariadenia vlády. 
Vyššie uvedené diskontované hodnoty oprávnených nákladov a investičnej pomoci, ako aj celková intenzita požadovanej investičnej pomoci, budú prepočítané podľa platnej diskontnej sadzby v čase poskytnutia investičnej pomoci.


G. Záver

Vzhľadom na to, že intenzita pomoci pre investičný zámer nepresahuje maximálnu možnú intenzitu pomoci podľa nariadenia vlády, požadovaná výška investičnej pomoci je v súlade s nariadením vlády a zákonom o investičnej pomoci.
Na základe posúdenia investičného zámeru ministerstvo navrhuje pre PCA Slovakia, s.r.o. schváliť investičnú pomoc podľa § 2 ods. 1 písm. b) zákona o investičnej pomoci v celkovej maximálnej nominálnej výške 18 626 162,- eur vo forme úľavy na dani z príjmu, 

za týchto podmienok:
1. Prijímateľ nezačal práce na investičnom zámere pred podaním investičného zámeru na ministerstvo dňa 31. marca 2016 podľa § 9 zákona o investičnej pomoci.
1. Prijímateľ najneskôr do 12 mesiacov odo dňa doručenia rozhodnutia o schválení investičnej pomoci začne obstarávanie dlhodobého hmotného majetku a najneskôr do piatich rokov odo dňa doručenia rozhodnutia o schválení investičnej pomoci začne vykonávať podnikateľskú činnosť uvedenú v investičnom zámere.
1. Prijímateľ zrealizuje investičný zámer vo všetkých podstatných ohľadoch v súlade s údajmi, ktoré sú uvedené v podkladoch investičného zámeru, do piatich rokov od vydania rozhodnutia o schválení investičnej pomoci.
1. Celkové oprávnené náklady, ktoré budú vynaložené v súvislosti s investičným zámerom, dosiahnu minimálnu nominálnu výšku 99 009 301,- eur. Oprávnenými nákladmi na účely obstarania dlhodobého hmotného majetku sú obstarávacie ceny budov, strojov, prístrojov a zariadení.
1. Dlhodobý hmotný majetok vo forme budov, strojov, prístrojov a zariadení sa bude nachádzať na území Slovenskej republiky, bude obstaraný za trhových podmienok, bude spĺňať podmienky § 4 ods. 1 písm. b) zákona o investičnej pomoci, bude nový v súlade s § 3 písm. d) zákona o investičnej pomoci a bude využívaný výhradne prijímateľom v súlade s investičným zámerom, ktorý tvoril podklad pre schvaľovanie investičnej pomoci.
1. Prijímateľ zachová investíciu v danom regióne počas čerpania investičnej pomoci, minimálne počas piatich zdaňovacích období nasledujúcich po zdaňovacom období, v ktorom prijímateľ skončil investičný zámer. Dátum skončenia investičného zámeru prijímateľ písomne oznámi ministerstvu.
1. Podmienka č. 6 nebráni výmene zariadenia alebo vybavenia, ktoré zastaralo v dôsledku rýchlych technologických zmien alebo sa pokazilo, za predpokladu, že podnikateľská činnosť v danom regióne počas uvedeného obdobia bude zachovaná.
1. Celková hodnota poskytnutej investičnej pomoci na realizáciu investičného zámeru formou úľavy na dani z príjmu nepresiahne v nominálnej hodnote výšku 18 626 162,- eur.
1. Celková hodnota poskytnutej investičnej pomoci na realizáciu investičného zámeru neprekročí intenzitu investičnej pomoci zníženú v súlade s § 3 nariadenia vlády č. 215/2019 Z. z., ktorá bude vypočítaná ku dňu vydania rozhodnutia o schválení investičnej pomoci, maximálne 18,91 % GGE. Ku dňu predloženia materiálu na rokovanie vlády je intenzita investičnej pomoci 18,06 % GGE.
1. Prijímateľ vytvorí v priamej súvislosti s investičným zámerom minimálne 420 nových pracovných miest v súlade s § 3 písm. m), § 4 ods. 1 písm. d) a § 15 ods. 5 zákona o investičnej pomoci. 
1. Každé jedno nové pracovné miesto vytvorené v priamej súvislosti s investičným zámerom musí byť obsadené a zachované najmenej po dobu piatich rokov odo dňa prvého obsadenia tohto pracovného miesta v súlade s § 15 ods. 3 zákona o investičnej pomoci.
1. Prijímateľ bude realizovať investičný zámer tak, že najmenej 81,09 % nominálnej hodnoty oprávnených nákladov poskytne prostredníctvom svojich vlastných zdrojov alebo prostredníctvom externého financovania, ktoré nezahŕňa štátnu pomoc, ani minimálnu pomoc.
1. Prijímateľ ku dňu poskytnutia investičnej pomoci a počas celej doby poskytovania investičnej pomoci bude mať v zákonom stanovených lehotách splatnosti vyrovnané všetky daňové povinnosti, odvody poistného na verejné zdravotné poistenie, sociálne poistenie a príspevky 
na starobné dôchodkové sporenie.
1. Prijímateľ umožní kontrolným orgánom ministerstva, Ministerstva financií Slovenskej republiky, príslušného daňového úradu, Ministerstvu práce, sociálnych vecí a rodiny Slovenskej republiky, Ústrediu práce, sociálnych vecí a rodiny (ďalej len „kontrolné orgány“) kontrolu plnenia podmienok, za ktorých sa investičná pomoc schválila. Ak kontrolné orgány zistia, že prijímateľ neplní podmienky, za ktorých sa investičná pomoc schválila a poskytla, ďalšie poskytovanie investičnej pomoci sa zastaví a  prijímateľ musí odviesť už poskytnutú investičnú pomoc, vrátane úroku, do štátneho rozpočtu.
1. Prijímateľ je povinný dodržiavať podmienky a plniť si povinnosti ustanovené v zákone o investičnej pomoci, pri uplatnení úľavy na dani z príjmu dodržiavať podmienky podľa 
§ 30a a súvisiacich ustanovení zákona č. 595/2003 Z. z. o dani z príjmov v znení neskorších predpisov, dodržiavať príslušné ustanovenia nariadenia (EÚ) č. 651/2014, ako aj ostatné súvisiace všeobecne záväzné predpisy. Prijímateľ je ďalej povinný plniť podmienky ustanovené 
v rozhodnutí o schválení investičnej pomoci.

